אילונה אהרון

**אילונה אהרון** (9 באוקטובר 1936 – 27 בדצמבר 2014) הייתה אמנית ישראלית.

## ביוגרפיה
אילונה אהרון נולדה בשנת 1936 בתל אביב, בת זקונים לרוז ולווסלי אהרון, מייסד תנועת הבונים ותנועת מכבי באנגליה. אביה שימש כמזכירו של חיים ויצמן, שהיה אז נשיא ההסתדרות הציונית העולמית והיה פעיל בארגון. הוא היה בין מקימי היישוב נווה שלום, יישוב משותף ליהודים וערבים. במלחמת העולם השנייה, כשהייתה בת חמש, הצטרף אביה לשורות הצבא הבריטי ופיקד על יחידה יהודית שלחמה בין היתר במצרים ובמלטה. אילונה נשלחה לקיבוץ בצפון, שם גדלה כילדת חוץ.

עם תום מלחמת העולם השנייה עקרה המשפחה לאנגליה, ואילונה נשלחה למנזר קתולי בבקינגהמשייר. במנזר למדה מוזיקה ונחשפה לראשונה לריקוד שיהפוך לחלק משמעותי בחייה. בארצות הברית עבד אביה כשליח ההגנה והתמחה בייבוא מטוסים, נשק וטייסים לישראל. אילונה נשלחה לפנימייה לא הרחק מלוס אנג'לס.

בלוס אנג'לס החלה אילונה לרקוד אצל המאסטר הרוסי, פנאייב, שטיפח ודחף אותה לכיוון הבלט הקלאסי המסורתי. המשפחה עברה לניו יורק ומשם, עם קום המדינה, עקרה לישראל. אילונה, שהייתה בעיצומם של לימודים אצל המורה לבלט דון פונזוורת, התעקשה להמשיך ולרקוד. לאחר אודישן מוצלח, היא נשלחה ללונדון לרקוד ברויאל בלט בסדלרס וולס, שם למדה שש שנים ואף זכתה לתשומת לב מהכוהנת הגדולה מרגוט פונטיין.

היא חזרה לישראל ולימדה ריתמיקה ברחבי הארץ. אהרון ניסתה להשתלב בלהקת הבלט של האופרה אך עזבה. היא זכתה במלגה מטעם מרתה גרהם שהגיעה לישראל כדי לייסד את להקת בת שבע, אולם ויתרה על המשך קריירה בתחום המחול.

בשנת 1965 החלה אילונה אהרון ללמוד במכון "אבני" לאמנות. עם סיום לימודיה היא נסעה להשתלם בניו יורק וכשחזרה לישראל, לקחה שיעורים פרטיים אצל רפי לביא שהעריך ותמך ביצירתה. בשנת 1975 נבחרה לייצג את ישראל בתצוגת סרטי וידאו בפירנצה.

בשנות התשעים הבליחה אהרון כאמנית תנועה ואבסטרקט ומיוצרות הווידאו ארט הראשונות בישראל, כאשר ליאו קסטלי, השווה בין
עבודתה ליצירותיו המוקדמות של אנדי וורהול והמליץ לעקוב אחריה.
ממוזער|270x270px|ללא כותרת, 1994, פוטוקולאז', 50X35 ס"מ

## יצירתה
אילונה אהרון יצרה קולאז'ים במשך ארבעה עשורים, החל מראשית שנות השבעים. אהרון ממשיכה את מסורת הפוטו קולאז' של שלהי המאה ה-20 באירופה – רוסיה, גרמניה, צרפת – ומעניקה לה זוויות חדשות. ניתן לראות כי בקולאז'ים שילבה אהרון שתי אהבות עיקריות שלה: מחול ואמנות חזותית. הקולאז' היה עבור אהרון אמצעי לביטוי אינטימי, מעין מוזיקה קאמרית להבדיל מהתזמור המלא. בעבודות עשתה שימוש במקטעי גוף ובפרטי מציאות. אהרון, בשיטוטיה עם המצלמה הביתית, לכדה פריטים ופרטים מחיי היום-יום, ובהם שזרה ריתמוס ותנועה – בכל פעם מפרספקטיבה אחרת. אהרון שזרה בעבודותיה מספר ממדים: ריקוד, מוזיקה ואמנות פלסטית. מוקדי התרבות מהם ניזונה אהרון יונקים ממקורות שונים: התרבות הישראלית, המורשת האירופאית, אמנות הצילום ותחום תקשורת ההמונים האמריקאית.

## השכלה
* 1950-56- בוגרת ה"רויאל בלט סלדרס ולס, לונדון" וחברת הלהקה.
* 1962 - מלגת לימודים מה"ניו-יורק סיטי בלט", ניו-יורק ארצות הברית.
* 1963 - לימודי בלט, פריז, צרפת.
* 1965-67- לימודים במכון אבני לציור, יפו.
* 1967-68 - מלגת לימודים מליגת הסטודנטים, ניו-יורק ארצות הברית.
* 1969-71 - לימודים אצל האמן רפי לביא.
ממוזער|246x246px|ללא כותרת, שנות התשעים, פוטוקולאז', 50X35 ס"מ

## פרסים
* 1962 - מלגת לימודים סיטי בלט, ניו-יורק
* 1967 - מלגת לימודים, Art Students League of New York, ארצות-הברית.

## אוספים
* אוסף מוזיאון ישראל, ירושלים
* אוסף מוזיאון תל אביב לאמנות
* אוסף מוזיאון פתח תקווה לאמנות
* אוסף מוזיאון הרצליה לאמנות עכשווית
* אוסף איילה זקס-אברמוב
* אוסף ליאו קסטלי
* אוסף ליאון רקנאטי
* אוסף דבורה שוקן
* אוסף דובי שיף
* אוסף סר ג'ורג' שולטי
* אוסף ד"ר פישר

## תערוכות
**תערוכות יחיד נבחרות**
* 1976 - גלריה דבל, ירושלים.
* 1978 - גלריה דוגית, תל אביב.
* 1979 - גלריה דוגית, תל אביב.
* 1983 - גלריה אסכולי, תל אביב.
* 1988 - גלריה 2000, תל אביב.
* 1989 - גלריה מימד קטן, תל אביב.
* 1993 - "קולאז' היום", מוזיאון ישראל, ירושלים. אוצרת: מאירה פרי.
* 1993 - גלריה בינט, תל אביב.ממוזער|270x270px|ללא כותרת, 1994, פוטוקולאז', 50X35 ס"מ1994 - "מקצבים," מוזיאון הרצליה לאמנות. אוצרת: דליה לוין.
*1998 - "מקצבים מס.2", גלריה שרה ארמן-סגל, תל אביב.
* 2006 - "קולאז'ים," קיר אמן, בית האמנים תל אביב.
* 2006 - "קווי מפגש," גלריה ZOA, בית ציוני אמריקה, תל אביב. אוצרת: אירית לוין.
* 2008 - "בין הניגודים," גלריה מכון המים, גבעתיים. אוצרת: אירית לוין (קטלוג).
* 2010 - "מבעד ליופי," אילונה אהרון חגית שחל, בית האמנים תל אביב. אוצרת: אירית לוין.
* 2013 - "Spotlight on the 80-90", גלריה מכון המים, גבעתיים.
*2018 - "טביעת-עין," עודד שתיל ליברמן 8, תל אביב. אוצרת: אירית לוין.
*2025 - "Passion for Fashion: Ylona Aron", גלריה ZAZ10TS, ניו-יורק.

ממוזער|270x270px|ללא כותרת, 1994, קולאז', 50X35 ס"מ
**תערוכות קבוצתיות נבחרות**

## קישורים חיצוניים
* אילונה אהרון - הדף הרשמי, Facebook
* אילונה אהרון, Instagram
* אילונה אהרן במרכז מידע לאמנות ישראלית, מוזיאון ישראל
* 
* "קווי מפגש- תערוכה חדשה של האמנית אילונה אהרון"  אפוק טיימס ישראל, 2006
* לזכרה של אילונה אהרון, דויד ברוזה ואוצרים/אוצרות מספרים, ישראל 2015
* 

## הערות שוליים

קטגוריה:אמניות ישראליות
קטגוריה:ציירות ישראליות
קטגוריה:ציירים ישראלים
קטגוריה:בוגרות מכון אבני
קטגוריה:בוגרי מכון אבני
קטגוריה:נשים הקבורות בבית הקברות ירקון
קטגוריה:ישראליות זוכות פרסים: אמנות
קטגוריה:ישראליות שנולדו ב-1936
קטגוריה:ישראלים שנולדו ב-1936
קטגוריה:ישראליות שנפטרו ב-2014
קטגוריה:ישראלים שנפטרו ב-2014